armvectores/hy_wikipedia_2023 huggingface dataset:
Էլեկտրա (այլ կիրառումներ)

Էլեկտրա՝


== Հին հունական դիցաբանություն ==
Էլեկտրա — Ագամեմնոնի և Կլիթեմնեստրայի դուստրը, հունական ողբերգությունների հերոսուհի։
Էլեկտրա — 7 պլեադաներից մեկը։
Էլեկտրա — օվկիանուհի, Իրիսի և հարպիաների մայրը։
Էլեկտրա — Դանաոսի 50 դստրերից մեկը։


== Աստղագիտություն ==
(130) Էլեկտրա — աստերոիդ Արեգակնային համակարգում։
Էլեկտրա — աստղ Ցլի համաստեղությունում։


== Արվեստ ==
Էլեկտրա — Ռիխարդ Շտրաուսի օպերա։
Էլեկտրա — Marvel ընկերության կոմիքսների հերոսուհի։
Էլեկտրա — 1962 թվականի ֆիլմ։
Էլեկտրա — 1995 թվականի ֆիլմ։
Էլեկտրա — 2005 թվականի ֆիլմ՝ հիմված կոմիքսի վրա։
Էլեկտրա — երաժշտական խումբ Սանկտ Պետերբուրգից։
Elektra records - ամերիկյան ձայնագրման ստուդիա, պատկանում է Warner Music Group-ին։
Electra — բրիտանական տրանս-դիջեյ Փոլ Օկենֆոլդի մականուն։
electra — գերմանական ռոք խումբ։
Ահզիբունա

Ահզիբունա, վայր՝ հիշատակված ասորական թագավոր Թիգլաթպալասարի սեպագիր արձանագրություններից մեկում։ Գտնվում էր Ուրմիա լճի հարավ կամ հարավ–արևելյան կողմում։


== Ծանոթագրություններ ==
Աղվեսներ

Անվան այլ կիրառումների համար տե՛ս՝ Աղվես (այլ կիրառումներ)
Աղվեսներ, շնազգիների ընտանիքի գիշատիչ կաթնասունների ցեղ։
Հայաստանի բոլոր մարզերում տարածված է սովորական աղվեսը, որն ունի 2 ենթատեսակ՝ աղվես անդրկովկասյան և աղվես հայկական։ Բնակվում են գետնափոր բներում (յուրաքանչյուր բույն ունենում է մի քանի բնանցք), որը կառուցում են բլրալանջերին, զբաղեցնում գորշուկի հին բույնը կամ թաքնվում են ժայռաճեղքերում և այլ բնական թաքստոցներում։Աղվեսների խմբին անվանում են ճահուկ։


== Արտաքին կառուցվածք ==
Աղվեսները ավելի փոքր են, քան միջին չափի ընտանի շունը, բնութագրվում են երկար նեղ մռութով և խիտ պոչով։
Աղվեսի մարմինը ձգված է (երկարությունը՝ մինչև 90 սմ), պոչը թավ է (երկարությունը՝ 40–60 սմ), կենդանի զանգվածը՝ 5–8 կգ։ Մազածածկը խիտ է, փափուկ՝ գորշադարչնավուն, հարդակարմրադեղնավուն և այլ երանգներով։ Բուծվում են արծաթափայլ բարձրարժեք մորթի ունեցող աղվեսներ։ Ականջների արտաքին մասը սև է, ոտնաթաթերի տակը՝ մորթապատ։


=== Ընդհանուր տեղեկություններ ===
Աղվեսները խելացի, խորամանկ ու ճարպիկ կենդանիներ են։ Եթե պետք է փրկել սեփական կյանքը կամ սնունդ հայթայթել, աղվեսն իր հնարամտությամբ գերազանցում է շատ կենդանիների, բայց երբեմն, հետաքրքրասիրությունից դրդված, նա «արհամարհում» է զգուշությունը։ Փորձանքից աղվեսին հեռու են պահում նրա քողարկվելու հմտությունը, սուր լսողությունը, տեսողությունը և հատկապես հոտառությունը. թշնամու հոտը նա զգում է դեռ հեռվից և հասցնում է ժամանակին փախչել կամ թաքնվել։ Իսկ լսողությունն օգնում է կեր հայթայթելիս։ Ձմռանն աղվեսն ականջ է դնում ձյան տակ վազվզող մկներին և նույնիսկ ամենաթույլ ծվծվոց լսելով` կարողանում է գտնել նրանց։


=== Տարածվածություն ===
Աղվեսն ապրում է գետնափոր բներում (կառուցում է բլրալանջերին), զբաղեցնում գորշուկի և այլ կենդանիների բները կամ թաքնվում է ժայռաճեղքերում և այլ բնական թաքստոցներում։ Հաճախ ապրում է բնակավայրերից ոչ հեռու։
Աղվեսը տարածված է բոլոր մայրցամաքներում, բացի Անտարկտիդայից, իսկ Ավստրալիա տարել են Եվրոպայից։ Հայտնի է 9 տեսակ, Հայաստանում հանդիպում է մեկը՝ սովորական աղվեսը՝ 2 ենթատեսակով՝ անդրկովկասյան և հայկական։
Գազանաբուծական տնտեսություններում բուծում են արհեստական ճանապարհով ստացված սև արծաթափայլ բարձրարժեք մորթի ունեցող աղվեսներ։ Հայաստանում նման տնտեսություն կա Լոռու մարզում։


=== Սնունդ ===
Աղվեսը սնվում է նապաստակներով, գորտերով ու մողեսներով, խոշոր միջատներով (առավելապես՝ մորեխներով), երբեմն կարող է ավերել գետնին ապրող թռչնի բույնը։ Սակայն նրա հիմնական կերը մկներն ու մանր կրծողներն են (դաշտամկներ, ավազամկներ, ճագարամուկ, առնետ և այլն)։ Տարվա ընթացքում աղվեսը ոչնչացնում է մի քանի հազար մկնանման վնասատու կրծողներ, իսկ ձագերի հետ՝ երկու-երեք անգամ ավելի։ Դրանով նա մեծ օգուտ է բերում, որովհետև այդ կրծողները մեծ վնաս են հասցնում գյուղատնտեսությանը։ Ամռանն աղվեսը սնվում է բույսերի որոշ տեսակներով։
Ակտիվ գործում են օրվա բոլոր ժամերին, առավելապես՝ լուսաբացին և մայրամուտին։ Ապրում են 15 տարի։


=== Բազմացում ===
Կտղուցի շրջանում (հունվար-փետրվարին) արուների միջև տեղի է ունենում պայքար էգին տիրելու համար։ Հղիությունը տևում է 52-56 օր։ Այդ ընթացքում արուն չի հեռանում էգից, մաքրում է նրա վրայի մակաբույծները, թարմացնում բույնը, կեր հայթայթում և այլն։ Ունենում են 4-6 (երբեմն՝ 12) ձագ։ 17-19 օրական ձագերը կարող են դուրս սողոսկել բնից, երկար ժամանակ խաղալ բնի շրջակայքում, իսկ վտանգի դեպքում՝ անմիջապես թաքնվել բնում։
Ջավայի շրջան

Ջավայի շրջան (վրաց.՝ ჯავის მუნიციპალიტეტი՝ ջավաս մունիցիպալիտետի) 2-րդ մակարդակի դե յուրե վարչական միավոր է Վրաստանում։ Մտնում է Շիդա Քարթլի երկրամասի (մխարեյի) կազմի մեջ։ Վարչական կենտրոնը Ջավա գյուղն է։ 1992 թվականին Հարավային Օսիայն անկախացել է Վրաստանի Հանրապետությունից և այդ ժամանակից շրջանի տարածքը Թբիլիսիի հսկողության տակ չէ։ Դե յուրե Ջավայի շրջանի տարածքը այսօր համապատասխանում է դե ֆակտո Հարավային Օսիայի Ձաուսի շրջանին։


== Տես նաև ==
 Ձաուսի շրջան
Մարիլիանո

Մարիլիանո (իտալերեն՝ Marigliano), կոմունա Իտալիայում` Կամպանիա մարզի Նեապոլի գավառում։ Սահմանակից է Աչեռա, Բրուշանո, Մարիլիանելլա, Նոլա, Սան Վիտալիանո, Շիշանո, Սոմմա Վեզուվիանա համայնքներին։
Բնակչության թվաքանակը 2014 թվականի տվյալներով եղել է 30.149: Բնակչության խտությունը կազմում է 1377 մարդ/կմ²։ Համայնքն զբաղեցնում է 2 կմ² տարածք։ Փոստային ինդեքս՝ 80034, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղում ==
Բնակավայրի պաշտոնական կայք (իտալ.)
Իսկորոստ

Իսկորոստ (ուկրաիներեն՝ Іскорость), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1890 թվականին։
2001 թվականի տվյալներով Իսկորոստ գյուղում բնակվում էր 282 մարդ։ Բնակավայրը զբաղեցնում է 1192 կմ² տարածք։ Բնակչության խտությունը կազմում էր 236,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ենովք Շահեն

Ենովք Շահեն (փետրվարի 3, 1881(1881-02-03), Պարտիզակ, Բաշիսքելե, Քոջայելիի մարզ, Թուրքիա - մայիսի 28, 1915(1915-05-28), Անկարա, Անկարայի վիլայեթ, Օսմանյան կայսրություն), հայ դերասան։


== Կենսագրություն ==
Ծնվել է Արևմտյան Հայաստանի Պարտիզակ գյուղում։ Գյուղում նախնական կրթություն ստանալուց հետո մոր և եղբոր (մաթեմատիկոս Գրիգոր Անգութի) հետ տեղափոխվոել է Կ. Պոլիս, որտեղ յուրացնել է դերասանական արվեստի գաղտնիքները։ Աշխատել է որպես դերասան, երբեմն բեմադրել է նաև ներկայացումներ։ Որոշ ժամանակ աշխատել է Մնակյանի թատրոնում, այնուհետև անդամակցել է նորակազմ հայ դրամատիկ թատրոնին, որտեղ այդ ժամանակ աշխատում էր նաև Վահրամ Փափազյանը։ Այստեղ Ենովք Շահենը ընկերացել է Վահրամ Փափազյանի հետ և մինչև կյանքի վերջը նրանք մնացել են սրտակից ընկերներ։


== Նրա մասին ==
Ենովք Շահենի մասին կենսագրական շատ տեղեկություններ չեն պահպանվել։ Նրա մասին բազմաթիվ այլ տեղեկություններ մեզ են հասել Վահրամ Փափազյանի շնորհիվ։ Շահենը եղել է հայրենասեր, թուրքատյաց և ճշտապահանջ։ Փափազյանը նրան նմանացրել է համաշխարհային արդարության հետամուտ Սերվանտեսի հերոսին։ Գռփող կլիներ, որբերի իրավունքը իրացնող, թե առավել ևս ազգատյաց սրիկա, ով մեր ժողովրդի անցյալի մասին կաներ անպատկառ արտահայտություն կարժանանար Ենովքի դաժան ծեծին։ Եվ ով էլ հանդգներ իր կերած արդար ծեծի համար ոստիկանությանը բողոքել, անպայման կարժանանար երկրորդ ծեծին։ Ոստիկանությունը նույնպես խուսափում էր Ենովքի հետ գործ ունենալուց, որին այդտեղ անվանում էին «Պաղչեճիկցի ֆիդային»։
Ենովք Շահենը մահացել է 1915 թվականի ողբերգական իրադարձությունների ժամանակ։ Երբ Զոհրապի, Թոլայանի, Կոմիտասի և այլ հայ մտավորական ձերբակալվածների հետ Ենովքը փոխադրվեց Պոլսից նախ Բորսա, որտեղից պետք է սկսվեր նրանց տարհանությունը դեպի Միջագետք՝ անհանգրվան և անջրդի ճանապարհներով, հետիոտն ու մտրակի տակ, նա գազանացավ ու պոկելով ձեռնակապերը, հարձակվեց նավակայքի առաջ խմբված դատապարտյալներին տեսնել ցանկացող վայրագոչ ամբոխի վրա և բռունցքներով ու ատամներով խեղդեց, տրորեց ու պատառոտեց այնքան, մինչև անակնկալ հարձակումից շփոթված շնագայլերի ոռնոցով ամբոխը առավ նրան իր օղակի մեջ և մի րոպեում Ենովքի գլուխն ու հոշոտված մարմնի մասերը մեղավոր քաղաքի քաղցած շների բաժինը դարձան։
Բայց դա դեռ պայքարի ավարտը չէր։ Մի գիշեր, երբ այն տաղավարի տերը, որի պահապան էր վարձված Ենովք Շահենի մայրը, գինարբուքի մեջ էր գողտրիկ շենքի երկրորդ հարկում, տարաբախտ մայրը իր զավակների աղետալի կորուստը երկար ժամեր սգալուց հետո, ներքևի հարկում բռնկեցրել էր հարակից մրգաստանի ծառերից հավաքած չոր ցախի կույտերը, մի րոպեում մոխիր դարձնելով գողտրիկ շենքն ու նրա տիրոջը՝ թուրք բարձրագույն ոստիկանության մի պաշտոնյայի, որը Համիդի օրոք ահավոր նախճիրների կազմակերպիչը լինելուց բացի Թալիաթի կառավարության աջ ձեռքն էր և հայ մտավորականության ջնջման ծրագրի դաժան հեղինակը։ Վիլլան հեռու էր բնակելի շենքերից, այնպես որ ոչ ոք օգնության չէր հասել։ Համոզվելով, որ բոլորը մեռած են, ծեր կինը ինքնաբավ ու գոհ սրտով, իր պարտքը կատարածի թեթև խղճով, կախել էր իրեն մրգաստանի մի ծառից։


== Ծանոթագրություններ ==


== Աղբյուրներ ==
Վահրամ Փափազյան «Սրտիս Պարտքը»։
Ակտեա (վեպ)

Ակտեա (ֆր.՝ Acté), ֆրանսիացի գրող Ալեքսանդր Դյումայի վեպերից մեկը, որը գրվել է 1837 թվականին։ Ժամանակագրական կարգով այն կարծես շարունակում է «Իսահակ Լակեդեմ»-ը, չնայած գրվել է նրանից առաջ և ներկայացված է, որպես առանձին հրատարակություն։


== Ժամանակաշրջանը և իրադարձությունների տեղը ==
Մ.թ.ա. 54-68 թվականներին քաղաք Կորինֆ հին հունական ժամանակաշրջանի։


== Սյուժե ==
Վեպի հերոսուհին հույն Ակտեան է, ով սակայն փաստացի այնքան էլ ընդհանրություն չունի իր պատմական նախատիպի հետ։ Իրական Ակտեան, ում ծննդյան թվականը անհայտ է, եղել է Ներոնի առաջին սիրուհին, նախքան նրա գահընկալությունը։ Կայսրը սիրահարված էր նրան և անգամ պատրաստվում էր ամուսնանալ։ Ակտեայի սերը փոխադարձ էր և պահպանվում էր անգամ կայսրի մահից հետո։ Նա շատ երկար պահպանեց այն։ Ակտեայի բնավորության մասին շատ բան հայտնի չէ, նա փորձել է հեռու մնալ հասարակական գործերից, չնայած մասնակցել է որոշ ինտրիգային դավադրությունների։ Ըստ էության, վեպում կատարված բոլոր դեպքերը, որոնք առնչվում են Ակտեային (բայց ոչ Ներոնին), հորինված են Դյումայի կողմից։
Համլետ Հայրապետյան (բժիշկ)

Անվան այլ կիրառումների համար տե՛ս՝ Համլետ Հայրապետյան (այլ կիրառումներ)Համլետ Գրիգորիի Հայրապետյան (Հոկտեմբերի 9, 1965, Երևան, Հայաստան), հայ բժիշկ-սրտաբան, բժշկական գիտությունների դոկտոր (2014), պրոֆեսոր։ ՀՀ ԱՆ գլխավոր սրտաբան, «Էրեբունի» ԲԿ սրտաբանական կլինիկայի ղեկավար, Երևանի Մխիթար Հերացու անվան պետական բժշկական համալսարանի մասնագիտական և շարունակական կրթության կենտրոնի սրտաբանության ամբիոնի դասախոս։


== Կենսագրություն ==
Համլետ Հայրապետյանը ծնվել է 1965 թվականի հոկտեմբերի 9-ին Երևանում։ 1982-1988 թվականներին սովորել է Երևանի պետական բժշկական համալսարանում, այնուհետև՝ 1988-1989 թթ․Կազանի բժիշկների կատարելագործման պետական ինստիտուտում, 1989-1990 թթ․ և 2001 թվականին Երևանի բժիշկների կատարելագործման պետական ինստիտուտում, 2003 թ․ Մոսկվայի Բակուլևի անվան գիտական կենտրոնում, 2007-2008 թթ․ Փարիզի Ժորժ Պոմպիդուի անվան Եվրոպական հոսպիտալում։
1991-2001 թթ․ Էրեբունի ԲԿ անհետաձգելի սրտաբանության բաժանմունքի բժիշկ,
1993-1999 թթ․ ԵՊԲՀ սրտաբանության ամբիոնի ասիստենտ,
1999-2014 թթ․ ԵՊԲՀ սրտաբանության ամբիոնի դոցենտ,
2001-2004 թթ․ Էրեբունի ԲԿ գլխավոր տնօրենի տեղակալ ախտորոշման գծով,
2001 թ․-ից առ այսօր Էրեբունի ԲԿ անհետաձգելի սրտաբանության բաժանմունքի վարիչ,
2014 թ․-ից առ այսօր ԵՊԲՀ սրտաբանության ամբիոնի պրոֆեսոր,
2014 թ․-ից առ այսօր Հայաստանի Հանրապետության առողջապահության նախարարության գլխավոր սրտաբան,
2015 թ․-ից առ այսօր Էրեբունի ԲԿ Սրտաբանական կենտրոնի ղեկավար։


== Մասնագիտական գործունեություն ==
1994 թ․ պաշտպանել է ատենախոսություն՝ «Սրտամկանի անախտանիշ իշեմիայի և էլեկտրասրտագրի ռեցիպրոկ փոփոխությունների կլինիկական և պրոգնոստիկ նշանակությունը սրտամկանի սուր ինֆարկտի ժամանակ» թեմայով՝ ստանալով բժշկական գիտությունների թեկնածուի գիտական աստիճան,
2014 թ․ պաշտպանել է ատենախոսություն՝ «Ձախ փորոքի ստորին տեղակայման սրտամկանի սուր ինֆարկտի ժամանակ աջ փորոքի վնասման նշանակությունը հիվանդության կլինիկական ընթացքի, մոտակա և հեռակա ելքի տեսանկյունից. էխոսրտագրային կանխագուշակիչ ցուցանիշների մշակումը» թեմայով՝ ստանալով բժշկական գիտությունների դոկտորի գիտական աստիճան1997 թ․-ից առ այսօր Սրտաբանների Հայկական Ընկերության Վարչության անդամ
2010 թ․-ից առ այսօր Սրտաբանության Եվրոպական ընկերության պատվավոր անդամ (FESC)
2009 թ․-ից  առ այսօր ESC –ի Սուր սիրտ-անոթային պաթոլոգիաների Ընկերության անդամ
2010 թ․-ից  առ այսօր ESC –ի Սրտային անբավարարության Ընկերության անդամ
2013 թ․-ից  առ այսօր Էխոսրտագրության Ամերիկյան Ընկերության անդամ։


== Պարգևներ ==
2002 թ․, 2011 թ․ ՀՀ առողջապահության նախարարի պատվոգիր
2005 թ․, 2017 թ․ ՀՀ Ազգային ժողովի նախագահի շնորհակալագիր
2011 թ․ «Մխիթար Հերացի» մեդալ
2013 թ․ Ֆ. Նանսենի անվան Ոսկե մեդալ
2015 թ․ ՀՀ Առողջապահության նախարարության ոսկե մեդալ
76 հոդվածների և զեկույցների, 1 մենագրության հեղինակ է։


== Ծանոթագրություններ ==
Չերկիզովո (այլ կիրառումներ)

Չերկիզովո, կարող է վերաբերել՝

Չերկիզովո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Չերկիզովո - քաղաքատիպ ավան Ռուսաստանի Մոսկվայի մարզի Պուշկինսկի շրջանի կազմում։
Զմմառ

Զմմառ (արաբերեն՝ بزمار), գյուղ Լիբանանում, որը գտնվում է Քեսրվան շրջանում, Լեռնալիբանանում։ Գյուղը գտնվում է Բեյրութից 36 կմ հյուսիս, Միջերկրական ծովի մակարդակից 930 մետր բարձր։
 
Զմմառում է գտնվում 1749 թվականին կառուցված Հայկական կաթոլիկ եկեղեցին։ 1749-1866 թվականներից մինչև 1928 թվականը Զմմառը եղել է Կիլիկիայի հայկական կաթոլիկ պատրիարքարանի նստավայրը։ 1928 թվականից հետո այստեղ է գտնվում Հայկական կաթոլիկ հայրապետական ինստիտուտը։ Զմմառում է գտնվում Զմմառի Տիրամոր դիմանկարը։
2006-2007 թվականներին այստեղ է բնակվել քաղաքական առաջնորդ Սամիր Ջաաջաան, Լիբանանի զինված ուժերի ղեկավարը, չնայած այն բանին, որ տեղի բնակիչները ընդդիմադիր  Միշել Աունի կողմնակից էին։ Բնակչության մեծամասնությունը մարոնական է, որոնք Միշել Աունի կողմից ղեկավարվող Ազատ հայրենասիրական շարժման անդամներ են։ Գյուղը հաճախ համարվում է Հայկական կաթոլիկ եկեղեցու հոգևոր կենտրոնը։


== Պատկերասրահ ==
Վիկտոր Դոբվիշ

Ալեքսանդր Ալեքսանդրովիչ Դոբվիշ (հոկտեմբերի 13, 1985(1985-10-13)), ուկրաինական ֆուտբոլիստ, «Դայնավ» ակումբի կիսապաշտպան։


== Կենսագրություն ==
Զապարոժյան «Տորպեդոյի» աշակերտ։ Առաջին մարզիչը եղել է Վիկտոր Վիկտորովիչ Շավլոն։ Ուսուցումից հետո մի քանի ամիս անցկացրել է «Շախտյոր֊3»֊ում, ապա որոշեց տեղափոխվել Դոնեցկի «Մետալլուրգ», որտեղ նույնպես չկարողացավ հինավորվել։ Արդյունքում վերադառնեւմ է տուն և խաղում իրենց նահանգի առաջնությունում։ 2010 թվականին ֆուտբոլիստին  նկատեցին «Միր»֊ի ներկայացուցիչները։ Դոբվիշը խփեց մի քանի գոլեր և օգնեց «Միր»֊ին հաղթել մրցաշարում։


== Ծանոթագրություններ ==
Լադան (քաղաքատիպ ավան, Ուկրաինա)

Լադան (ուկրաիներեն՝ Ладан), քաղաքատիպ ավան Ուկրաինայի Չեռնիգովի մարզի Պրիլուկիի շրջանում։ Հիմնադրվել է 11-րդ դարում։
Չճշտված տվյալներով Լադան քաղաքատիպ ավանում բնակվում էր 6 800 մարդ։ Բնակավայրը զբաղեցնում է 3,73 կմ² տարածք։ Բնակչության խտությունը կազմում էր 1862,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ցրված Ջովաննին

«Ցրված Ջովաննին» (ռուս.՝ «Рассеянный Джованни»), խորհրդային մուլտիպլիկացիոն ֆիլմ՝ նկարահանված իտալացի մանկագիր Ջաննի Ռոդարիի «Ինչպես զբոսնեց մի ցրված» (իտալերեն՝ «La passeggiata di un distratto») հեքիաթի մոտիվներով։
«Ուրախ կարուսել» № 1 մուլտիպլիկացիոն ալմանախի չորս սյուժեներից երրորդն է։


== Սյուժե ==
Մուլտֆիլմը պատմում է իտալացի տիկնիկ-տղայի՝ Ջովաննիի մասին, որը շտ ցրված էր և կորրցնում էր իր մարմնի մասերը։ Սկզբում նա տանը մոռանում է կոշիկը, ապա կորցնում ձախ ականջը, հետո՝ ոտքը և մարմնի մյուս մասերը։ Քաղաքի բնակիչները գտնում են նրա մարմնի մասերը և վերադարձնում նրա մայրիկին, որը վերջում նորից հավաքում է Ջովաննիին։


== Ստեղծողներ ==
Ռեժիսոր՝ Անատոլի Պետրով
Նկարիչ՝ Վալերի Ուգարով
Կոմպոզիտոր՝ Վլադիմիր Շաինսկի
Օպերատոր՝ Միխայիլ Դրույան
Հնչյունային օպերատոր՝ Վլադիմիր Կուտուզով
Դերերը հնչյունավորել են՝
Լիդիա Կորոլյովա – տիկին
Գեորգի Վիցին – փոստատար (լուսագրերում նշված չէ)


== Ստեղծման պատմություն ==
Պետրովին միշտ զբաղեցրել է մուլտիպլիկացիայի բնույթը՝ որպես նկարված շարժման արվեստ։ Հենց դրանով էր «հիվանդ» Պետրովը, երբ նկարահանում էր իր առաջին սյուժեն «Ուրախ կարուսելի» համար՝ «Ցրված Ջովաննին»։ Սյուժե, որ դարձել է գլխավոր ուղղորդիչներից մեկը ստուդիայի նոր սերնդի ռեժիսորների համար և արժանացել մինիստր Ռոմանովի գնահատականին՝ «մանկական մուլտիպլիկացիայի լսարանը՝ որպես աբստրակցիոնիզմի պրոպագանդայի հարթակ օգտագործելու փորձ»։ Մի գնահատական, որ Պետրովի համար շատ պատվավոր է։

«Ցրված Ջովաննին» տեղծելիս Անատոլի Պետրովը ոգեշնչվել է Ֆեռնան Լեժեի վիտրաժիցՊետկինոյի պաշտոնյաները քննադատել են «Ցրված Ջովաննին» մուլտֆիլմի ոճական լուծումը, որովհետև այն արվել է այդ ժամանակ նորաձև փոփ-արտ ժանրում։


== Ծանոթագրություններ ==
Ռուսկեալա (գյուղ, Սորտավալսկի շրջան)

Ռուսկեալա (ռուս.՝ Рускеала, ֆիններեն՝ Ruskeala), գյուղ Ռուսաստանի Կարելիայի հանրապետության Սորտավալսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (139)

Ժողովածու (139), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 139 թվի տակ։ Ձեռագիրը գրվել է 1806 թվականին։ Ստացողը եղել է Ստեփաննոս Տփղիսեցին։ Գրված է թղթի վրա, որը ունի 20.7X15.7 չափս։ Ձեռագիրը կազմած է 196 թերթից։ Գրված է միասյուն, նոտրգրով։ Ունի՝ 22 տող։ Կազմը`կաշեպատ ստվարաթուղթ։ Հիշատակարան գրչի՝ 5ա։


== Բովանդակութիւն ==
Պետ. Բերթումեան Աստուածամանութիւն։
Եզրակացութիւնք և ցուցմունք Ա հատորի Աստուածաբանութեան Բիլվարդի։
Յովհաննես Վանանդեցւոյ վիճաբանութիւն (թուղթ առ Պօղոս Ադրիանուպօլսեցի, 1804 թվական)։


== Ծանօթագրութիւններ ==
Սթոնտոն

Սթոնտոն (անգլ.՝ Staunton), անկախ քաղաք Ամերիկայի Միացյալ Նահանգների Վիրջինիա նահանգում, Շենանդոա գետի հովտում, որտեղ տեղի է ունեցել ԱՄՆ քաղաքացիական պատերազմի նշանավոր ճակատամարտերից մեկը։ Վիրջինիայում անկախ քաղաքներն առանձնացված են այն շրջանների վարչական մարմիններից, որոնց տարածքում գտնվում են։ Այդ պատճառով էլ Օգաստայի շրջանի ղեկավար հիմնարկությունները Սթոնտոնի հարևանությամբ գտնվող Վերոնա քաղաքում են։ Սթոնտոնն ինքը համարվում է իր շուրջը ձևավորված մետրոպոլիսային տարածքի՝ Սթոնտոն-Ուեյնսբորո վիճակագրական գոտու գլխավոր բնակավայրը։ 2010 թվականի մարդահամարի տվյալներով բուն քաղաքի բնակչության թվաքանակը եղել է  23.746, իսկ մետրոպոլիսային տարածքինը՝ 118 502:
Սթոնտոնը Միացյալ Նահանգների քաղաքների շարքում առաջինն է, որ ամբողջությամբ անցել է կառավարման որոշակիացված համակարգի։ Քաղաքը հայտնի է նաև նրանով, որ այստեղ են գտնվում Մերի Բոլդուին համալսարանը՝ պատմական ուշագրավ անցյալ ունեցող իգական քոլեջով, Ստյուարտ Հոլլը, որ ինտեգրված ուսուցում ապահովող նախապատրաստական մասնավոր դպրոց է, ինչպես նաև՝ Վիրջինիայի կույրերի ու խուլերի դպրոցը։ Սակայն, թերևս, քաղաքն առաջին հերթին հայտնի է նրանով, որ հանդիսանում է ԱՄՆ-ի մեծահամբավ նախագահներից մեկի՝ Վուդրո Վիլսոնի ծննդավայրը։ Սթոնտոնում պահպանվել է նրա հայրական տունը, որը վերածվել է թանգարանի։ Վերջինիս առընթեր գործում է նախագահական գրադարանը։ 


== Պատմություն ==
Բնակավայրը հիմնադրվել է 1747 թվականին, անվանակոչվել Վիրջինիայի գաղութի լեյտենանտ-նահանգապետ սըր Վիլյամ Գուչի տիկնոջ՝ Ռեբեկա Սթոնտոնի պատվին։ 1761-ին Վիրջինիայի գլխավոր ասամբլեան բնակավայրին շնորհել է «town»-ի կարգավիճակ; Անկախության պատերազմի ընթացքում՝ 1781-ի հունիսին կարճ ժամանակով դարձել է Վիրջինիայի նահանգի վարչական կենտրոնը (այն բանից հետո, երբ նահանգի օրենսդիր ասամբլեան գրոհող բրիտանացիների ձեռքը չընկնելու նպատակով լքել է Ռիչմոնդը, ապա նաև Շառլոթսվիլլը)։ Իսկ ԱՄՆ քաղաքացիական պատերազմի շրջանում Սթոնտոնը որոշ ժամանակ եղել է կոնֆեդերատների մատակարար կարևոր կենտրոններից մեկը, մի քանի անգամ ձեռքից ձեռք անցել։ 1871-ին ստացել է «city»-ի, 1902-ին՝ անկախ քաղաքի կարգավիճակ։


== Կլիմա ==


== Պատկերասրահ ==

		
		


== Անվանի սթոնտոնցիներ ==
Ջոն Բրեքինրիջ, քաղաքական գործիչ, 1805–1806թթ. ԱՄՆ արդարադատության նախարար
Ջոն Բրաուն, քաղաքական գործիչ, սենատոր
Ջոզեֆ Ֆայֆեր, քաղաքական գործիչ, 1889–1893 թթ. Իլինոյսի նահանգապետ
Ալեքսանդր Հյու Հոլմս Ստյուարտ, քաղաքական գործիչ, 1850–1853 թթ. ԱՄՆ ներքին գործերի նախարար
Վուդրո Վիլսոն (1856-1924), քաղաքական գործիչ, ԱՄՆ-ի 28-րդ նախագահ (1913-1921 թթ.)


== Գործընկեր քաղաքներ ==
Դաբաս, Հունգարիա 
Վիշեու դե Սուս, Ռումինիա 


== Ծանոթագրություններ ==


== Արտաքին հղումներ ==
Stadsbiblioteket i Staunton
Woodrow Wilsons presidentbibliotek
Սանտա Վիտորիա դ’Ալբա

Սան Միկելե Մոնդովի (իտալերեն՝ Santa Vittoria d'Alba), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2675 մարդ (2008 թվականի տվյալներով)։ Բնակչության խտությունը՝ 268 մարդ/կմ²։ Տարածքը՝ 10 կմ²։ Փոստային ինդեքս՝ 12069։ Հեռախոսային կոդ՝ 0172։


== Ժողովրդագրություն ==
Բնակչության գրաֆիկը.


== Կոմունայի վարչակազմ ==
Հեռախոս։ 0172 478023
Էլեկտրոնային փոստ։ info@comunedisantavittoriadalba.it
Պաշտոնական կայք։ http://www.comunedisantavittoriadalba.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պորիկ (գյուղ, Խմելնիկի շրջան)

Պորիկ (ուկրաիներեն՝ Порик), գյուղ Ուկրաինայի Վիննիցայի մարզի Խմելնիկի շրջանում։ Բնակավայրը նախկինում նաև անվանվել է Սոլոմիրկա։ Հիմնադրվել է 1610 թվականին։
2001 թվականի տվյալներով Պորիկ գյուղում բնակվում էր 1 123 մարդ։ Բնակավայրը զբաղեցնում է 3,5 կմ² տարածք։ Բնակչության խտությունը կազմում էր 320,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունական խաչ

Հունական խաչ (լատ.՝ crux immissa quadrata), ամենահասարակ կառուցվածքով խաչն է համարվում՝ քառակուսաձև, ծայրերը հավասար են, իսկ հորիզոնական և ուղղահայաց գծերը մեջտեղում հատվում են։ Սա Սուրբ Հովհաննեսի  խաչն է համարվում։ Այս խաչը կոչվում է նաև erux quadrata, օգտագործվում է նախապատմական շրջանից տարբեր նշանակություններով՝ Արևի աստծո, Անձրևի աստծո սիմվոլներն են։ Սրանք էլեմենտներ են, որոնցից ստեղծվել է աշխարհը՝ հող, ջուր, կրակ և օդ։ Վաղ քրիստոնեության մեջ հունական խաչը խորհրդանշում էր Քրիստոսին։ Սա նաև աշխարհիկ իշխանության սիմվոլն է։ Խաչը օգտագործվել է միջին հերալդական շրջանում։


== Տես նաև ==
Հունաստանի դրոշ
Լատինական խաչ
Կելտական խաչ
Մասա Մարիտիմա

Մասա Մարիտիմա  (իտալերեն՝  Massa Marittima), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 8805 մարդ (ըստ 2008 թվականի տվյալների)։ Բնակչության միջին խտությունը՝ 31 մարդ/կմ²։ Զբաղեցնում է 284կմ² տարածք։ Փոստային ինդեքս՝ 5824։ Հեռախոսային կոդը՝ 0566։


== Ժողովրդագրություն ==
Բնակչություն


== Կապի տվյալներ ==
Հեռախոս։ 0566 913711
Էլեկտրոնային փոստ։ info@comune.massamarittima.gr.it
Պաշտոնական կայք։  http://www.comune.massamarittima.gr.it


== Արտաքին հղումներ ==
կայք (իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջոյաշրի Ռոյ

Ջոյաշրի Ռոյ (անգլ.՝ Joyashree Roy, հոկտեմբերի 1, 1957(1957-10-01)), հնդիկ տնտեսագետ, էներգետիկայի և կլիմայի գիտնական։ 2018 թվականին նշանակվել է Ասիական տեխնոլոգիական ինստիտուտի նորաբաց Բանգաբանդու ամբիոնի վարիչ։ 


== Կյանք ==
Դոկտորական կոչումն ստացել է Ջադավպուրի համալսարանում։ Եղել է Հնդկաստանի հասարակական գիտությունների խորհրդի գիտաշխատող ու Լոուրենս Բերկլիի ազգային լաբորատորիայի Ֆորդ հիմնադրամի ասպիրանտ։ Ջադավպուրի համալսարանում աշխատել է տնտեսագիտության բաժնում։ 
2008 թվականի մարտի 15-ին պաշտոնապես բացվել է Կայուն էներգիայի Բանգաբանդու ամբիոնը, որին նախորդել էր հուշագրի ստորագրումը Ասիական տեխնոլոգիական ինստիտուտի և Բանգլադեշի կառավարության արտաքին գործերի նախարարության միջև։ 


== Աշխատանք ==
Ռոյը հոլիստիկ մոտեցում է ցուցաբերում կայուն էներգիայի հետազոտությանը, այն կապում քաղաքականություն մշակման հետ ու նաև ընդգծել է կլիմայական ճգնաժամի գլոբալ և բազմոլորտային բնույթը։
2007 թվականի ՄԱԿ-ի Կլիմայի փոփոխության միջկառավարական հանձնաժողովի չորրորդ գնահատման զեկույցի համահեղինակ է, որն արժանացել է Խաղաղության Նոբելյան մրցանակի։ Նույն հանձնաժողովի  2018 թվականի «1.5 ° C գլոբալ տաքացման հատուկ զեկույցի» հեղինակներից մեկն է։ 


== Հրատարակությունների ընտրանի ==
J. Roy: The rebound effect: some empirical evidence from India. In: Energy Policy (journal). Band 28, Nr. 6–7, 2000, S. 433–438.
E. Worrell, L. Bernstein, J. Roy, L. Price und J. Harnisch: Industrial energy efficiency and climate change mitigation. In: Energy Efficiency. Band 2, Nr. 2, 2009, S. 109.
S. Dasgupta und J. Roy: Understanding technological progress and input price as drivers of energy demand in manufacturing industries in India. In: Energy Policy (journal). Band 83, 2015, S. 1–13.


== Ծանոթագրություններ ==
Քանոն

Անվան այլ կիրառումների համար տե՛ս՝ Քանոն (երաժշտական գործիք)
Քանոն պարզ չափող գործիք։ Սովորական քանոնը ունի բաժանման գծեր, սովորաբար արտահայտված են լինում սանտիմետրով, միլիմետրով և դյույմով, որոնք օգտագործվում են տարածք չափելու համար։ Սովորական քանոնը պատրաստված է լինում պլաստմասսաից, փայտից և նաև մետաղից։ Երկրաչափության և քարտեզագրման մեջ քանոնը օգտագործվում է ուղիղ գիծ գծելու և ավելի ճշգրիտ չափումներ անելու համար։


== Անկյուն ==
Անկյունաձև քանոնը լինում է ուղիղ անկյան և եռանկյան տեսքով։ Ավելի տարածված են երկու տեսակի քանոններ. սուր անկյուններով 30 և 60 աստիճան, նաև 45 աստիճանի սուր անկյունով։ Անկյունաձև քանոնը օգտագործվում է անկյան կառուցման համար առանց անկյունաչափի օգնության։ Երկու անկյունաձև քանոնի օգտագործման ժամանակ կարելի է պատրաստել ավելի շատ անկյուններ, դնելով դրանք միմյանց վրա, օրինակ՝ անկյուն 75 (30+45) աստիճանի, 120 (90+30) աստիճանի և այլն։ Նույնպես անկյունաձև քանոնը կարելի է օգտագործել զուգահեռ գծերի կառուցման համար։
Մոնժյուսթեն

Մոնժյուսթեն  (ֆր.՝ Montjustin, օքս.՝ Montjustin) համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04129։


== Բնակչություն ==
Համայնքի բնակչությունը 2008 թվականին կազմում էր 50 մարդ։


== Կլիմա ==
Մոնժյուսթեն կլիման միջերկրածովային է։ Ամառը տաք է և չորային իսկ ձմռանը ցուրտ, երբեմն սառնամանիքային։ Համայնքը չունի սեփական օդերևութաբանական կայան, ամենամոտը գտնվում է Պյերվերում։


== Տնտեսություն ==
2007 թվականի տվյալներով 31 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 9-ը անգործ (ակտիվության ցուցանիշը 71,0 %, 1999 թվականին եղել է՝ 67,5 %)։ 22 աշխատունակ բնակիչներից 20-ը աշխատում էին (10 տղամարդ և 10 կին), անաշխատանք էին 2 տղամարդ։ 9 անգործ մարդկանցից 1-ը աշակերտներ կամ ուսանողներ են, 2-ը թոշակառու, 6-ը չէին աշխատում այլ պատճառներով։


== Տեսարժան վայրեր ==
Նոտր Դամ դե Նեժ ծխական եկեղեցի
Սեն Մորիս նախկին մատուռ


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Մոնժյուսթեն» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-19 
«Մոնժյուսթեն» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Ուիլյամ Մեսսի

Ուիլյամ Ֆերգյուսոն Մեսսի (անգլ.՝ William Ferguson Massey), հաճախ նշվում է նաև Բիլլ Մեսսի (անգլ.՝ Bill Massey) կամ «Ֆերմեր Բիլլ» (անգլ.՝ Farmer Bill, մարտի 26, 1856(1856-03-26), Limavady, Իռլանդիա - մայիսի 10, 1925(1925-05-10), Վելինգտոն, Նոր Զելանդիա), Նոր Զելանդիայի 19-րդ վարչապետ, Ռեֆորմիստական կուսակցության հիմնադիր։ Նոր Զելանդիան կառավարել է 1912- 1925 թվականներին։ Համարվել է ժամանակի ամենահմուտ քաղաքական գործիչներից մեկը։ Աչքի է ընկել գյուղատնտեսության զարգացման ֆինանսավորման ծրագրերով։ Համարվում է Նոր Զելանդիայի բոլոր ժամանակների ամենահմուտ քաղաքական գործիչը։


== Կենսագրություն ==
Մեսսին ծնվել է Հյուսիսային Իռլանդիայի Լոնդոնդերրի կոմսությունում։ Նրա ընտանիքը 1869 թվականին տեղափոխվել է Նոր Զելանդիա, բայց Բիլլ Մեսսին
մնացել է Իռլանդիայում ևս մեկ տարի, որպեսզի ավարտի կրթությունը։ Նոր Զելանդիա ժամանելուց հետո, Մեսսին աշխատել է ագրարային ոլորտում, մինչև 1877 թվականին գնել է սեփական ֆերման։ Հինգ տարի անց նա ամուսնացել իր հարևանի դստեր Քրիստինե Ալլենի հետ։ Մեսսին վարչապետ է դարձել 1912 թվականի հուլիսի 10-ին։ Նրա վարչապետության տարիներին կուսակցական մի շարք գործիչներ դուրս են եկել ռեֆորմիստական կուսակցության շարքերից։ Ուիլյամ Մեսսին Նոր Զելանդիայի կառավարման տևողությամբ երկրորդ վարչապետն է։ Նա կառավարել է 12 տարի 304 օր։ Նրանից առաջ միայն Ռիչարդ Սեդոնն է։ Նրա երկու որդիները՝ Ջոն Նորման Մեսսին (1885-1964) և Ուոլթեր Ուիլյամ Մեսսին (1882-1959) եղել են խորհրդարանի պատգամավոր՝ ռեֆորմիստական կուսակցությունից։ 1924 թվականին հիվանդության պատճառով Մեսսին որոշում է թողնել քաղաքական գործունեությունը։ Հաջորդ տարի նա մահացել է։ Մեսսիի դամբարանը գտնվում է Վելինգտոնում։


== Հիշատակ ==
Ուիլյամ Ֆերգյուսոն Մեսսիի անունով է անվանվել Մեսսի համալսարանը։ Համալսարանը անվանվել է Մեսսիի անունով, քանի որ սկզբնական շրջանում մասնագիտացած է եղել միայն գյուղատնտեսական ոլորտում։
Դուլդուրգա

Դուլդուրգա (ռուս.՝ Дульдурга), գյուղ Ռուսաստանի Անդրբայկալյան երկրամասի Դուլդուրգինսկի շրջանի կազմում։
Բնակչությունը ըստ վերջին գրանցված տվյալների կազմում էր 6392 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնեկտիկուտ (գետ)

Կոնեկտիկուտ (անգլերեն՝ Connecticut River), Ամերիկայի Միացյալ Նահանգների Նոր Անգլիա տարածաշրջանի ամենաերկար գետը։ Ունի մոտավորապես 660 կիլոմետր (406 մղոն) երկարություն։ Սկիզբ է առնում Կանադայի հետ ԱՄՆ-ի ունեցած պետական սահմանի մերձակայքում և հոսելով դեպի հարավ ու անցնելով ամերիկյան չորս նահանգներով՝ թափվում է Ատլանտյան օվկիանոսի Լոնգ Այլենդ նեղուցը։ Գետի ջրահավաք ավազանն ընդգրկում է ամերիկյան հինգ նահանգ և կանադական մեկ պրովինցիա (Քվեբեկի պրովինցիան)՝ ընդհանուր առմամբ 29,1 հազար քառակուսի կիլոմետր (շուրջ 1.1260 քառակուսի մղոն) տարածք։ Կոնեկտիկուտն ունի 148 վտակ, որոնցից 38-ը համարվում են խոշոր գետեր։ Գետը յուրաքանչյուր վայրկյան Լոնգ Այլենդ նեղուց է լցնում մոտավորապես 19.600 խորանարդ մետր ջուր՝ այդպիսով ապահովելով այդ նեղուցի քաղցրահամ ջրի շուրջ 70%-ը։
Կոնեկտիկուտի գետահովիտը բարենպաստ պայմաններ է ընձեռում գյուղատնտեսությամբ զբաղվելու և այն զարգացնելու համար։ Միաժամանակ՝ այստեղ կազմավորվել են քաղաքային մի շարք ագլոմերացիաներ (մասաչուսեթսյան Սփրինգֆիլդի  և Կոնեկտիկուտ նահանգի վարչական կենտրոն Հարթֆորդի ագլոմերացիաները), որոնցում ընդհանուր առմամբ ապրում է մոտավորապես երկու միլիոն մարդ։


== Անվանումը ==
Connecticut անվանումը աղավաղված ձևույթն է մոհիկանյան quinetucket բառի, որը նշանակում է «երկար, մակընթացվող գետից այն կողմ»։ Բառն անգլերենին է անցել 1600-ական թվականների սկզբներին՝ անվանակոչելու համար գետը, որը մինչ այդ կրում էր The Great River («Մեծ գետ») անվանումը։ Այն կրել է նաև այլ անվանումներ. Fresh River (Թարմ գետ), Verse River (վերջինս հոլանդացիների տված անվանումն էր)։
Վաղ շրջանում եվրոպացի հետազոտողների, հիմնականում՝ ֆրանսիացիների, կողմից գետին տրված անվանաձևերից է նաև Cannitticutt-ը։


== Գրականություն ==
Bacon Edwin M. (1906)։ The Connecticut River and the Valley of the Connecticut: Three Hundred and Fifty Miles from Mountain to Sea։ New York: G.P. Putnam's Sons։ F12.C7 B2 
Braden Al (2009)։ The Connecticut River: A Photographic Journey into the Heart of New England։ Middletown CT: Wesleyan University Press։ ISBN 978-0-8195-6895-3 
Delany Edmund Thomas (1983)։ The Connecticut River: New England's Historic Waterway։ The Globe Pequot Press։ ISBN 978-0-87106-980-1 
Hard Walter R. (1947)։ The Connecticut (Rivers of America)։ New York, Toronto: Rinehart & Company, Inc։ ISBN 0-932691-27-7 
Roth Randolph A. (2003)։ The Democratic Dilemma: Religion, Reform, and the Social Order in the Connecticut River Valley of Vermont, 1791–1850։ Cambridge Mass.: Cambridge University Press։ ISBN 978-0-521-31773-3 
Wardner Henry Steele (1927)։ The Birthplace of Vermont: A history of Windsor to 1781։ New York: Scribner's։ ASIN B00086X8BY։ LCCN 27014536 


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Connecticut River»։ Encyclopædia Britannica 6 (11th ed.)։ 1911 
Connecticut River Watershed Council
Connecticut River Valley Flood Control Commission
Connecticut River Museum
Connecticut Riverfest
Upper Valley Trails Alliance
Connecticut River Joint Commissions
Tri-state Connecticut River Watershed Initiative Archived 2021-04-21 at the Wayback Machine.
 «Connecticut, a river of the United States»։ Collier's New Encyclopedia։ 1921
Լուկի (գյուղ, Ելնինսկի շրջան)

Անվան այլ կիրառումների համար տե՛ս՝ Լուկի (այլ կիրառումներ)Լուկի (ռուս.՝ Луки), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոյտե (Բրայսգաու)

Ռոյտե (Բրայսգաու) (գերմ.՝ Reute (Breisgau)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Էմենդինգենի կազմի մեջ։ Բնակչությունը կազմում է 3052 մարդ (ըստ 2010 թվականի դեկտեմբերի 31-ի)։ Տարածքը կազմում է 4,79 կմ²։ Պաշտոնական կոդ՝ 08 3 16 036։
Կոմունան ստորաբաժանվում է 2 գյուղական շրջանների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Եվգենիա Մեդվեդևա

Եվգենիա Արմանի Մեդվեդևա (նոյեմբերի 19, 1999(1999-11-19), Մոսկվա, Ռուսաստան), ռուս գեղասահորդ, որը հանդես է գալիս կանանց մենասահքում։ 2016 թվականի Աշխարհի առաջնության, 2016 թվականի Եվրոպայի առաջնության չեմպիոն, 2015 թվականի Գեղասահքի գրան պրիի եզրափակչի հաղթող, 2016 թվականի Ռուսաստանի չեմպիոն։ Ռուսաստանի սպորտի վաստակավոր վարպետ, ազատ ծրագրում համաշխարհային ռեկորդակիր։
2016 թվականի ապրիլի 30-ի տվյալներով՝ երկրորդ տեղն է զբաղեցնում Չմշկասահորդների միջազգային միության վարկանիշային սանդղակում։ Գեղասահքի մոսկովյան դպրոցի «Խրուստալնի» բաժնի սան է։


== Կենսագրություն ==
Մեդվեդևայի հայրը՝ Արման Բաբասյանը, հայ գործարար է։ Մայրը՝ Ժենյա Դևյատովան, նախկին գեղասահորդ։ Քույր՝ Կարինա Բաբասյան։ Եվգենիա ազգանունը վերցված է մայրական տատի ազգանունից։ Մոր և աղջկա ազգանունները տարբեր են։
2017 թվականի սեպտեմբերի 7-ին  դարձավ Ռուսաստանի պետական ֆիզիկական կուլտուրայի, սպորտի, երիտասարդության և զբոսաշրջության պետական համալսարանի ուսանող։


== Պատկերներ ==

		
		


== Ծրագրեր ==


== Սպորտային նվաճումներ ==


== Ծանոթագրություններ ==


== Արտաքին հղումներ ==
Եվգենիա Մեդվեդևան fskate.ru կայքում
Ռոկա դի Բոտե

Ռոկա դի Բոտե (իտալերեն՝ Rocca di Botte), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 690 մարդ (2005 թվականի տվյալներով)։ Խտությունը՝ 23,13 մարդ/կմ²։ Տարածքը՝ 29,83 կմ²։ Փոստային ինդեքս՝ 67066։ Հեռախոսային կոդ՝ 0863։
Բնակավայրի տոնը նշվում է օգոստոսի 23-ին։


== Ծանոթագրություններ ==
Սիլիոս Իտալիկոս

Սիլիոս Իտալիկոս անունը ամբողջությամբ՝ Տիբերիոս Կատիոս Ասկոնիոս Սիլիոս Իտալիկոս (26, անհայտ - 101[…], Կամպանիա, Իտալիա), Հռոմեացի կոնսուլ, հռետոր, և բանաստեղծ է եղել մեր թվարկության 1-ին դարում։ Նա եղել է Լատինական Գրականության Արծաթե Դարի ներկայացուցիչներից մեկը։ Նրա միակ պահպանված գործը 17 գրքից բաղկացած «Փյունիկիա» էպիկական պոեմն է որը պատմում է Երկրորդ Փյունիկյան պատերազմի մասին։ Գիրքը հանդիսանում է լատիներեն գրված ամենաերկար գիրքը՝ բաղկացած լինելով շուրջ 12,000 տողից։


== Ծանոթագրություններ ==
Պոջո Մոյանո

Պոջո Մոյանո (իտալերեն՝ Poggio Moiano), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակչությունը կազմում է 4510 մարդ (2008 թվականին), խտությունը կազմում է 26 մարդ/կմ²։ Տարածքը կազմում է 26 կմ²։ Փոստային ինդեքս՝ 02037։ Հեռախոսային կոդ՝ 0765։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Արտաքին հղումներ ==
http://www.poggiomoiano.com/ Archived 2006-08-04 at the Wayback Machine.
La Frazione di Osteria Nuova Archived 2019-06-10 at the Wayback Machine.
XX Comunità Montana dei Monti Sabini
I festeggiamenti in onore di Sant'Antonio di Padova Archived 2010-01-23 at the Wayback Machine.
La storia sul sito del Comune Archived 2013-05-25 at the Wayback Machine.
www.poggiomoiano.com/ Archived 2006-08-04 at the Wayback Machine.
Կաթնբեկ

Կաթնբեկ կամ իշամառոլ (լատ.՝ Sonchus), բարդածաղկավորների ընտանիքի բույսերի ցեղ։


== Տարածում ==
Տարածված է ստորին և միջին լեռն, գոտիներում։ Աճում է բացատներում, այգիներում, բանջարանոցներում, աղի ճահճուտներում, թփուտներում, որոշ տեսակներ դաշտային չարորակ մոլախոտեր են։


== Կենսաբանական նկարագիր ==
Ցողունը կանգուն է, ճյուղավորվող, բարձրությունը ՝ 40-150 (200) սմ։ Տերևները երկար են, նստադիր, գոգավոր-բլթակավոր կամ քնարաձև։ Ծաղկազամբյուղները վահանաձև, հուրանանման ծաղկաբույլերով են, ծաղիկները՝ դեղին։ Ծաղկում է մայիս-սեպտեմբերին։ Պտուղը սերմնապտուղ է, փուփուլավոր սերմիկ։ Մեղրատու է և կերաբույս։ Միամյա, երկամյա կամ բազմամյա խոտաբույսեր են, երբեմն՝ կիսաթփեր, սովորաբար կաթնահյութով։


== Տեսակներ ==
Հայտնի է մոտ 80 (Եվրասիայում և Աֆրիկայում), ՀՀ-ում՝ 7 տեսակ՝ կաթնբեկ խորդուբորդ (Sonchus asper), կաթնբեկ ճահճային (Sonchus palustris), կաթնբեկ դաշտային (Sonchus arvensis) և այլն։ Կան նաև ՀՀ բնաշխարհիկներ՝ կաթնբեկ արարատյան (Sonchus araraticus) և կաթնբեկ Սոսնովսկու (Sonchus sosnow- skyi)։
Ամենավնասակարը դաշտային կամ դեղին կաթնբեկն է (Sonchus arvensis)։ Բազմամյա բույս է, աղբոտում է հացահատիկային, շարքացան կուլտուրաների ցանքսերը։ Աճում է բանջարանոցներում, ճանապարհների եզրերին, խամ հողերում և այլուր։ Տարածված է Արարատյան դաշտում, նախալեռնային շրջաններում։ 


== Ծանոթագրություններ ==
Անթրոպոլոգիայի ազգային թանգարան (Մեխիկո)

Անթրոպոլոգիայի ազգային թանգարան, (իսպ.՝ Museo Nacional de Antropología), Մեքսիկայի և Լատինական Ամերիկայի կարևորագույն և ամենաշատ այցելուներ ունեցող թանգարաններից մեկն է։ Գտնվում է Չապուլտեպեկ զբոսայգում՝ Պասեո դե լա Ռեֆորմա պողոտայի և Մահաթմա Գանդի փողոցների մոտ։ Թանգարանն ունի էական հնագիտական և մարդաբանական արժեքներ Մեքսիկայի նախակոլումբյան ժառանգությունից, ինչպիսիք են քարե արևը (կամ ացտեկների քարե օրացույցը) և 16-րդ դարի ացտեկական Xochipilli արձանը։


== Ճարտարապետություն ==

Շենքը նախագծվել է 1964 թվականին Պեդրո Ռամիրես Վասկեսի, Ջորջ Կամպուզանոյի և Ռաֆայել Միխարեսի կողմից։ Շենքն ունի գեղեցիկ ճարտարապետական լուծում ցուցասրահներով, բակի լճակով, ընդարձակ տարածքում բարձրացող մեկ սյունի վրա հենված հովանոցով, որը հայտնի է որպես "el paraguas" (իսպաներեն՝ հովանոց), որի շուրջ տարածվում է արհեստական կասկադը։ Սրահները կապված են զբոսայգիներով, որոնցից շատերն ունեն բացօթյա ցուցադրություն։ Թանգարանն ունի ցուցադրությունների 23 սենյակներ և զբաղեցնում է 79.700 քառակուսի մետր տարածք (գրեթե 8 հա)։


== Սրահների թեմատիկան ==
Անթրոպոլոգիայի (մարդաբանության) ներածություն
Ամերիկայի բնակեցում
Մեքսիկական բարձրավանդակը մինչկլասիցիզմյան դարաշրջան
Թեոթիհուական
Տոլտեկներ
Ացտեկներ
Օախակա
Մեքսիկական ծոցի ափը
Մայաներ
Հյուսիսային ժողովուրդների մշակույթը
Արևմտյան ժողովուրդների մշակույթը


== Անվանում ==
Պատմության ազգային թանգարանը (Museo Nacional de Historia), որը տեղակայված է Չապուլտեպեկ ամրոցի տարածքում, ուսումնասիրում և Նոր Իսպանիայի տարածաշրջանը և ժամանակակից Մեքսիկան մինչև 20-րդ դար, և այս կառույցը չպետք է շփոթել Անթրոպոլոգիայի ազգային թանգարանի հետ։
Այնուամենայնիվ, երկու թանգարանները կառավարող վարչական մարմինը Մարդաբանության և պատմության ազգային ինստիտուտն է (Instituto Nacional de Antropología e Historia)։


== Ցուցադրությունների պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը
INAH կայքը
Արկադի Վարդանյան

Արկադի Արշավիրի Վարդանյան (մայիսի 22, 1947(1947-05-22), Երևան, Հայկական ԽՍՀ, ԽՍՀՄ), հայ հասարակական և քաղաքական գործիչ, հրապարակախոս, քաղաքագետ, բարերար։


== Կենսագրություն ==
Ծնվել է 1947 թվականի մայիսի 22-ին Երևանում, բժիշկների ընտանիքում։ Հայրը՝ Արշավիր Վարդանի Վարդանյանը, ռազմական վիրաբույժ էր, մայրը՝ Վիկտորիա Ռաֆաելի Հակոբջանյանը, մանկական օրթոպեդ, Հայաստանի բժշկության առաջին կին պրոֆեսորն էր։


=== Կրթություն ===
1969 թվականին ավարտել է ԵՊՀ լեզվաբանության ֆակուլտետը ռուսաց լեզու և գրականություն մասնագիտությամբ։ 1996 թվականին ավարտել է Մոսկվայի մանկավարժական համալսարանը, ստանալով քաղաքագիտության թեկնածուի աստիճանը։ 1998 թվականին Մոսկվայի մանկավարժական համալսարանում ստացել է քաղաքագիտության դոկտորի աստիճանը։


== Ընտանիք ==
Ամուսնացած է, ունի երեք որդի։


== Ծանոթագրություններ ==
Անուշավան Հասան-Ջալալով

Անուշավան Ռաֆայելի Հասան-Ջալալով (ապրիլի 23, 1947(1947-04-23), Լենինական, Հայկական ԽՍՀ, ԽՍՀՄ), ծագումով հայ խորհրդային մարզիկ, ակադեմիական թիավարության ԽՍՀՄ բազմակի չեմպիոն, Եվրոպայի առաջնության (1971), աշխարհի առաջնության (1974, 1975) և Օլիմպիական խաղերի (1976) մրցանակակիր։ ԽՍՀՄ միջազգային կարգի սպորտի վարպետ։ Ռուսաստանի թիավարության ֆեդերացիայի նախագահ (1992-1996)։


== Կենսագրություն ==
Անուշավան Հասան-Ջալալովը ծնվել է 1947 թվականի ապրիլի 23-ին Լենինականում, զինվորականի ընտանիքում։ Երկու ամիս անց նրա ընտանիքը տեղափոխվել է Լենինգրադ, որտեղ 1963 թվականին նա «Վոդնիկ» մարզական ընկերությունում սկսել է զբաղվել ակադեմիական թիավարությամբ։ Նա մասնագիտացել է առանց ղեկորդի քառյակների և ղեկորդով քառյակների դասերում։ 1971-1978 թվականներին եղել է ԽՍՀՄ հավաքականի անդամ, դարձել միջազգային ռեգատների, Եվրոպայի և աշխարհի առաջնությունների բազմակի մրցանակակիր։ 1976 թվականին Ռաուլ Առնեմանի, Վալերի Դոլինինի և Նիկոլայ Կուզնեցովի հետ առանց ղեկորդի քառյակ դասում նվաճել է Մոնրեալի օլիմպիական խաղերի բրոնզե մեդալը։
1978 թվականին Անուշավան Հասան-Ջալալովն ավարտել է մարզական կարիերան և անցել մարզչական գործունեության «Բանակի մարզական ակումբ» (ԲՄԱ) ընկերությունում։ 1984 թվականին նշանակվել է ՌԽՖՍՀ ակադեմիական թիավարության հավաքականի գլխավոր մարզիչ։ 1992 թվականից մինչև 1996 թվականը ղեկավարել է Ռուսաստանի ակադեմիական թիավարության ֆեդերացիան։ 1996 թվականից ապրում է Ամերիկայի Միացյալ Նահանգներում, որտեղ ստեղծել է RowingRu.com կայքը, որը լուսաբանում է Ռուսաստանում ակադեմիական թիավարության զարգացման խնդիրները։


== Ծանոթագրություններ ==


== Արտաքին հղումներ ==
Անուշավան Հասան-Ջալալովի ստեղծած RowingRu.com կայքը
С мечтой о Гюмри
Անուշավան Հասան-Ջալալով – օլիմպիական վիճակագրությունը Sports-Reference.com կայքում (անգլ.)
Անուշավան Հասան-Ջալալովի էջը(չաշխատող հղում) FISA կայքում (անգլ.) (1)
Անուշավան Հասան-Ջալալովի էջը FISA կայքում (անգլ.) (2)
Բադակտուցներ

Բադակտուցներ (լատ.՝ Ornithorhynchidae), միանցքավորների կարգի ձվադրող կաթնասունների ընտանիք է։
Հանդիպում է միայն Ավստրալիայում։ Բադակտուցի տափակ մարմնի միջին երկարությունը 45 սմ է, պոչինը՝ 15 սմ։ Մազածածկը մուգ գորշ է՝ կազմված կոպիտ քստամազից և խիտ ենթաբրդից։ Նա բադի նման կտուց ունի, թռչունների նման ձու է ածում և շատ հատկանիշներով նման է սողուններին (արյունատար համակարգի կառուցվածքը, մարմնի ջերմաստիճանի խիստ տատանումները)։ Ձվերը (դնում է 1–2 ձու) նույնպես ավելի շատ նման են սողունների, քան թռչունների ձվերին։ Մինչդեռ կաթնասուններին բնորոշ հատկանիշներն անհամեմատ ավելի շատ են, իսկ հիմնականն այն է, որ ձվերից դուրս եկած ձագերին նա կերակրում է կաթով։ Բադակտուցներն ապրում են գետափնյա բներում, որոնց մուտքը գտնվում է ջրի տակ։ Կարճլիկ ոտքերի մատների արանքում եղած լողաթաղանթի շնորհիվ նրանք լավ լողում են, կարող են երկար ժամանակ մնալ ջրում՝ հայթայթելով տարբեր ջրային միջատներ, թրթուրներ, խխունջներ։
Ներկայումս բադակտուցների թիվը խիստ պակասել է, և որսն արգելված է։
Ընտանիքի միակ տեսակը բադակտուց (Ornithorhynchus anatinus)-ն է։


== Գրականություն ==
M. L. Augee։ Platypus and Echidnas. The Royal Zoological Society, New South Wales 1992. ISBN 0-9599951-6-1
T. R. Grant։ Fauna of Australia. 16. Ornithorhynchidae Onlinepublikation als PDF
Bernhard Grzimek։ Grzimeks Tierleben. Bd 10. Säugetiere 1. Droemer Knaur, München 1967, Bechtermünz, Augsburg 2000. ISBN 3-8289-1603-1
Ann Moyal։ Platypus. The Extraordinary Story of How a Curious Creature Baffled the World. Smithsonian Press, Washington DC 2001. ISBN 1-56098-977-7
Ronald Strahan։ Mammals of Australia. Smithsonian Press, Washington DC 1996. ISBN 1-56098-673-5
Jaime Gongora, Amelia B. Swan et al., ։ Genetic structure and phylogeography of platypuses revealed by mitochondrial DNA. Journal of Zoology. Vol. 286, Iss. 2, pp. 110–119, February 2012 Onlinepublikation als PDF


== Ծանոթագրություններ ==
Boys Be

Boys Be, հարավկորեական բոյ բենդ SEVENTEEN-ի երկրորդ մինի ալբոմ։ Այն թողարկվել է 2015 թվականի մայիսի 29-ին՝ Pledis Entertainment լեյբլով, երկու տարբերակով և տարածվել է LOEN Entertainment-ի միջոցով։ Ալբոմը պարունակում է հինգ երգ, այդ թվում նաև գլխավոր «Mansae» սինգլը։


== Կոմերցիոն հաջողություն ==
Ալբոմը վաճառել է 169 833 + պատճե Հարավային Կորեայում։ Այս ցուցանիշը հասել է 2-րդ հորիզոնականի կորեական Gaon աղյուսակում և 1-ին տեղ 'Billboard համաշխարհային չարթում ու և խմբին թույլ է տվել մրցանակներ ստանալ Golden Disk Awards-ում, Seoul Music Awards-ում և Gaon Chart K-Pop Awards-ում:


== Թրեք-լիստ ==


== Ծանոթագրություններ ==
Կրասնի Կլյուչ (գյուղ, Նուրիմանովսկի շրջան)

Անվան այլ կիրառումների համար տե՛ս՝ Կրասնի ԿլյուչԿրասնի Կլյուչ (ռուս.՝ Красный Ключ, բաշկիրերեն՝ Ҡыҙыл Шишмә), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 2434 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազգային անձնավորում

Ազգային անձնավորում, առանձին ազգերի կամ դրանց ներկայացուցիչների հավաքական կերպարն արտահայտող մարդակերպական անձնավորում։ Կարող է հայտնվել քաղաքական մուլտֆիլմերում կամ քարոզչության մեջ։ Որպես անձնավորում, կերպարը չի կարող լինել իրական (ազգի հոր կերպարով) կամ անտիկ պատմության դերակատարներից մեկը, որի հնարավոր գոյության փաստն անվիճելի է։
Արևմտյան աշխարհի որոշ վաղ անձնավորումներ եղել են իմաստության և պատերազմի աստվածությունների կերպարներ (Միներվա/Աթենաս) կամ էլ հաճախ կիրառվել Հռոմեական կայսրության պրովինցիաների անվանումները։ Դրանց շարքում են Բրիտանիան, Գերմանիան, Հիբերնիան, Հելվեցիան և Պոլոնիան։ Ազատության աստվածուհու անձնավորման օրինակներից են Մարիան, Ազատության արձանը (Ազատությունը լուսավորում է աշխարհը) և Միացյալ Նահանգների դրամների բազմաթիվ օրինակներ։ Անձնավորման հին օրինակներից մեկն էլ Դեա Ռոման է՝ իգական աստվածություն, որն անձնավորում է Հռոմ քաղաքը և, ավելին, Հռոմեական պետությունը։ Ավելի ուշ, 20-րդ դարի առաջին կեսին դարձել է Բենիտո Մուսոլինիի «Նոր հռոմեական կայսրության» խորհրդանիշ անձնավորումը։ Հասարակության կամ քաղաքացիների՝ որպես ազգության մարմնավորում, անձնավորման հայտնի օրինակներ են Միխել Գերմանացին, Ջոն Բուլ և Քեռի Սեմը։


== Անձնավորում ըստ երկրի կամ տարածքի ==


== Ծանոթագրություններ ==


== Գրականություն ==
Lionel Gossman. "Making of a Romantic Icon: The Religious Context of Friedrich Overbeck's 'Italia und Germania.'" American Philosophical Society, 2007. 0-87169-975-3. [1]


== Արտաքին հղումներ ==
A scholarly case study of the evolution of Deutscher Michel
Kirsten Stirling: "The Image of the Nation as a Woman in Twentieth Century Scottish Literature"
(8103) Ֆերմի

(8103) Ֆերմի (անգլ.՝ Fermi), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 19-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,970314 ա. մ., առավելագույնը մոտենում է 2,8474 ա. մ. հեռավորության վրա և հեռանում 3,0932 ա. մ.։ Արեգակի շուրջ մեկ ամբողջական պտույտ է կատարում 1869,83 երկրային օրվա ընթացքում, իր ուղեծրով շարժվելով միջինում 0,192531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8103) Ֆերմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լը Գրան Մադիե

Լը Գրան Մադիե (ֆր.՝ Le Grand-Madieu), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 168 մարդ, բնակչության խտությունը` 20.00 մարդ/կմ²։ Բնակավայրը զբաղեցնում է 8.4 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 100 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 37։ Ակտիվության ցուցանիշը կազմում է 63,0 %։ 63 աշխատունակ մարդկանցից աշխատել է 59 անձ (34 տղամարդ և 25 կին)։ Գործազուրկ են եղել 4 անձ (2 տղամարդ և 2 կին)։ 37 անաշխատունակներից 2-ը եղել են աշակերտներ կամ ուսանողներ, 21-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իլյար

Իլյար (իսպ.՝ Illar), մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունիցիպալիտետը մտնում է Ալպուխարրա Ալմերենսե։ Տարածքը կազմում է 19 կմ2։ Բնակչությունը` 421 մարդ (2010 թվականի տվյալներով)։ Պրովինցիայի վարչական կենտրոնից գտնվում է 34 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական էջ
Իլյար Archived 2006-08-19 at the Wayback Machine.
Իլյար Archived 2006-08-07 at the Wayback Machine.